takýto dokument nikdy nepodpísal. "Veľmi trápna, príliš bulvárna téma, aby som ju seriózne komentoval," povedal Dzurinda.
Opozičné HZDS sa takisto chystá podať trestné oznámenie, súčasne však napadlo aj SDKÚ. Poslanec HZDS Viliam Soboňa a šéf Mečiarovho volebného tímu si myslí, že za podvrhom môže byť štáb konkurenčného prezidentského kandidáta SDKÚ Eduarda Kukana. "Je tu tendencia spájať pána Dzurindu s Mečiarom. Toto je vyvrcholenie tejto stratégie, takže je tu pokus o kompromitáciu nášho kandidáta v prospech pána Kukana," povedal Soboňa.
Predseda parlamentu Pavol Hrušovský (KDH) je pripravený opýtať sa na údajnú dohodu premiéra Dzurindu. Nepredpokladá však, že by ktorýkoľvek z predsedov strán vládnej koalície takúto dohodu podpísal.
Podpredseda ANO Ľubomír Lintner sa nechcel vyjadrovať k autenticite údajnej dohody. "Ja len vnímam, že na pôde parlamentu to funguje podľa toho, čo som si prečítal," povedal Lintner.
Poslanec SDKÚ Milan Hort povedal, že "niekomu to veľmi vyhovuje, aby takýmto spôsobom bičoval verejnú mienku".
Líder Smeru Robert Fico je presvedčený, že "nejaké priblíženie medzi SDKÚ a HZDS prinajmenšom na úrovni špičiek existuje". V praxi sa podľa neho prejavili napríklad údajné záväzky v otázke spoločného kandidáta na generálneho prokurátora, alebo pri schvaľovaní zákona o preukazovaní pôvodu majetku.
Dokument o údajnej dohode HZDS a SDKÚ zverejnil včera denník Nový Čas. Obe strany tvrdia, že ide o podvrh a HZDS chce denník žalovať. V dokumente podpísanom Vladimírom Mečiarom a Mikulášom Dzurindom sa malo SDKÚ zaviazať, že zabezpečí nepriechodnosť zákona o preukazovaní pôvodu majetku a zákona o konflikte záujmov. SDKÚ sa malo tiež postarať o akceptovateľný obraz HZDS a Mečiara.
HZDS malo zase sľúbiť, že nenavrhne odvolanie Dzurindovej vlády a ani taký návrh nepodporí. Pri hlasovaní o návrhoch zákonov dôležitých pre SDKÚ by HZDS malo znížiť v prípade potreby kvórum prítomných poslancov a zabezpečiť tak priechodnosť týchto návrhov. Obidve strany sa mali tiež dohodnúť na podpore spoločného kandidáta na funkciu generálneho prokurátora Jána Bernáta.
Najdôležitejšie správy z východu Slovenska čítajte na Korzar.sme.sk.